Șah fără mască de protecție în fața Primăriei Sectorului 2. Patron de restaurant: "Legea e pentru unii mumă, pentru alții…ciumă".
Zeci de locuitori din București s-au înghesuit în foișoare în fața primăriei sectorul 2. Fără mască de protecție, localnicii au jucat șah fără să fie deranjați de polițiști. Dragoș Dumitrescu, patron de restaurant, se simte nedreptățit.
Uite altă dovadă că dublul standard devine poltică de stat! O mulțime veselă și nepăsătoare stătea la palavre aseară și juca șah în fața primăriei sectorului doi din București. Fără mască de protecție, în niște foișoare izolate cu plastic, pentru care un patron de restaurant ar fi amendat dacă ar primi clienți.În schimb, pe cetățenii din imagine nu i-a deranjat niciun polițist care păzea primăria. Dragoş Dumitrescu, patron de restaurant, a filmat scena și s-a simţit nedreptăţit. Dragoș Dumitrescu, patron restaurante: "Trebuie să se respecte legea pentru toată lumea. Nu pentru unii mumă, pentru alţii… ciumă. Au fost făcute de către ADP. Cu acordul Primăriei, logic. Chiar era o maşină de poliţie locală acolo. N-aveau nicio treabă. Mă simt nedreptăţit.".